section_heading: Prvi svjetski rat
paragraph_text: U svibnju 1916. Scheuchenstuel je s VIII. korpusom u svrhu predstojeće ofenzive premješten na Talijansko bojište u sastav 11. armije kojom je zapovijedao Viktor Dankl. Scheuchenstuel s VIII. korpusom sudjeluje u Tirolskoj ofenzivi koja je u početku imala dobre rezultate. Međutim, kako je na Istočnom bojištu započela Brusilovljeva ofenziva koja je prijetila potpunim raspadom fronta, VIII. korpus je premješten na to bojište. U borbama povodom Brusilovljeve ofenzive VIII. korpus je pretrpio teške gubitke, te je morao biti raspušten. Tijekom ofenzive Scheuchenstuel je došao u sukob s Glavnim stožerom, te je smijenjen s mjesta zapovjednika.